
ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 7642 (1) 

Καθορισμός χερσαίας ζώνης στη θέση ΚΥΜΑΣΙ Μαντουδίου Ν. Εύ¬ 
βοιας. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις των Α.Ν. 419 και 65/1967 με τις οποίες καταρ- 
γούνται τα Συμβούλια και οι Επιτροπές γνωμοδοτικής αρμοδιότητας 
κ.λπ. μεταξύ των οποίων και οι προβλεπόμενες από το άρθρο 17 παρ. 1 
και 3 του Α.Ν. 2344/1940 επιτροπές καθορισμού χερσαίων ζωνών. 

2. Τον Α.Ν. 2344/1940 «περί αιγιαλού και παραλίας». 

3. ' Τον Α.Ν. 1540/1938 όπως’ τροποποιήθηκε με τον Α.Ν. 263/ 
1968. 

4. Τις περί διοικητικής αποκέντρωσης διατάξεις όπως ισχύουν. 

5. Το Π.Δ. 649/1977 «περί μεταφοράς στο Υπουργείο Δημοσίων 
Έργων των αρμοδιοτήτων του Υπουργείου Εμπορικής Ναυτιλίας περί 
εκτελέσεως έργων στα Λιμάνια γενικά και μεταφοράς στο Υπουργείο 
Εμπορικής Ναυτιλίας των αρμοδιοτήτων του Υπουργείου Δημοσίων 
Έργων περίεποπτείας οργάνωσης και λειτουργίας των Λιμενικών Τα¬ 
μείων. 

Το άρθρο 1 του από 23.11.1956 Δ/τος «περί επεκτάσεως αρμοδιο¬ 
τήτων Νομάρχου επί θεμάτων αρμοδιότητος Υπουργείου Συγκοινω¬ 
νιών και Δημοσίων Έργων. 

6. Την με ΑΠ 3511.91/05/90/10 Ιουλίου 1990 εγκύκλιο του 
Υπουργείου Εμπορικής Ναυτιλίας περί διαδικασίας οριοθέτησης, τρο¬ 
ποποίησης επέκτασης ζωνών Λιμένων. 

7. Το ΦΕΚ 431/Δ/31.8.1982 που δημοσιεύτηκε η απόφαση Νο¬ 
μάρχου καθορισμού οριογραμμής αιγιαλού - παραλίας στην εν λόγω 
περιοχή. 

8. Το τοπογραφικό διάγραμμα από Αύγουστο 1979 του Υπουργείου 
Οικονομικών κλίμακα 1:500 που θεώρησε η Δ/νση Τεχνικών Υπηρε¬ 
σιών της Νομαρχίας Εύβοιας στις 20.2.1992 στα οποία έχουν χαρα- 
χθεί με πράσινη γραμμή τα όρια της χερσαίας ζώνης. 

9. Το 49/29 Νοεμβρίου 1991 της Λιμενικής Επιτροπής Λίμνης 
πρακτικό περί καθορισμού χερσαίας ζώνης στην περιοχή Κυμάσι Μα¬ 
ντουδίου και όσα αναφέρονται στο παραπάνω πρακτικό. 

10. Τις γνωμοδοτήσεις: 

α) Του Υπουργείου Εθνικής Άμυνας Γενικό Επιτελείο Ναυτικού Δ/ 
νση Α2 με το Φ. 544.5/ 330/ 92/6.95/18 Μαΐου 1992. 

β) Του Υπουργείου Εμπορικής Ναυτιλίας Δ/νση ΠΠΕ με το 
3512.52/02/92/8.10.1992 έγγραφό του και επειδή ο καθορισμός 
χερσαίας ζώνης κρίνεται αναγκαίος για τους λόγους που αναφέρονται 
στην εγκύκλιο της παραγράφου (6), αποφασίζουμε: 

Εγκρίνουμε την 49/91 απόφαση της Λιμενικής επιτροπής Λίμνης, 
που αφορά τον καθορισμό της χερσαίας ζώνης στη θέση ΚΥΜΑΣΙ Μα¬ 
ντουδίου όπως αναλυτικώτερα στα πρακτικά της Λιμενικής Επιτροπής 
αναφέρονται. 


Το Λιμενικό Ταμείο Λίμνης να μεριμνήσει για την υλοποίηση των 
αναφερομένων στην παρ. 3 του με Α.Π. Φ. 544.5/330/92/695/ 18 
Μαΐου 1992 εγγράφου του ΓΕΝ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Χαλκίδα, 11 Νοεμβρίου 1992 
Ο Νομάρχης 

ΛΑΖΑΡΟΣ ΚΥΡΙΖΟΓΛΟΥ 

ΝΟΜΑΡΧΙΑ ΕΥΒΟΙΑΣ 
ΛΙΜΕΝΙΚΗ ΕΠΙΤΡΟΠΗ 
ΛΙΜΝΗΣ 

ΠΡΑΚΤΙΚΟ ΥΠ’ ΑΡΙΘ. 49/199.1 
Λίμνη σήμερα την 29 του μηνός Νοεμβρίου του έτους 1991 ημέρα της 
εβδομάδος Παρασκευή και ώρα 10 π.μ. η Λιμενική επιτροπή Λίμνης 
που έχει συγκροτηθεί με την αριθ. 4318/91 απόφαση Νομαρχίας Εύ¬ 
βοιας, συγκεντρώθηκε στο γραφείο της σε τακτική κατά μήνα συνε¬ 
δρίαση. Στη συνεδρίαση αυτή παρεβρέθηκαν οι κάτωθι: 

1) Ευάγγελος Ανδριόλας, Πρόεδρος αυτής. 

2) Χαράλαμπος Μπακερτζής, Λιμ/ρχης Αντ/δρος αυτής. 

3) Χαράλαμπος Κοττάς, μέλος αυτής. 

4) Μάριος Χρυσσομάλης, μέλος αυτής. 

5) Ευστάθιος Καλυβιώτης επίσης μέλος αυτής. 

Από τη συνεδρίαση αυτή της Λιμενικής Επιτροπής Λίμνης απούσιασε 
το μέλος αυτής ο Τελώνης. _ 

Στη συνεδρίαση αυτή της Λιμενικής Επιτροπής Λίμνης παρεβρέθηκε 
ως Γραμματέας αυτής, ο μόνιμος υπάλληλος ΔΕ/Α της Λιμενικής Επι¬ 
τροπής Λ. Αιδηψού Αντ. Χουλιαράκης, κατόπιν της αριθ. 7875/ 
16.10.1991 αποφάσεως Νομαρχίας Εύβοιας. Αφού η Λιμενική Επι¬ 
τροπή Λίμνης βρίσκεται σε νόμιμη απαρτία, κατόπιν του άρθρου 8 παρ. 
3 του Κώδικα περί Λιμενικών Ταμείων, ο Πρόεδρος αυτής εισάγει προς 
συζήτηση το θέμα που αφορά: 

Τον καθορισμό Ζώνης Λιμένος (Χερσαία Ζώνη) στη θέση ΚΥΜΑΣΙ 
περιοχής Μαντουδίου, Αρμοδιότητας Δ.Ο.Υ. Λίμνης, Νομού Εύβοιας. 

Ο Πρόεδρος εξέθηκε τα εξής: 

Έχοντας υπόψη: 

1. Τα άρθρα του Α.Ν. 2344/40 (ΦΕΚ 154/Α/18.5.1940) περί αι- 
γιαλού και παραλίας. 

2. Τους Α.Ν. 4, 19 και 65/1967 οι οποίοι κατήργησαν τις Επιτρο¬ 
πές τού άρθρ. 17 τού Α.Ν. 2344/40, η δε αρμοδιότητα για τον καθορι¬ 
σμό «Ζώνης Λιμένος» ανήκει κατ’ αρχήν στην Λιμενική Επιτροπή και 
στη συνέχεια στον οικείο Νομάρχη, βάσει του από 23.11.1956 3Δ 
(ΦΕΚ 286/Α/56) σε συνδυασμό προς τις ισχύουσες διατάξεις περί 
Διοικητικής Αποκεντρώσεως. 

3. Την αριθ. 3511.91/05/10.7.1990 εγκύκλιο του ΥΕΝ/ΔΑΛΕ 
περί της διαδικασίας οριοθέτησης, τροποποίησης, επέκτασης «Ζωνών 
Λιμένος». 

4. Τα από Οκτώβριο 1979 σχεδιαγράμματα, που εκπονήθηκαν από 

τις Τεχνικές Υπηρεσίες του Υπουργείου Οικονομικών, επί των οποίων 
έχουν οριοθετηθεί με μπλέ συνεχή γραμμή ο παλαιός αιγιαλός, με κόκ¬ 
κινη συνεχή γραμμή ο σημερινός αιγιαλός και με κίτρινη συνεχή 
γραμμή η παραλία. 

5.Το ΦΕΚ 431/Δ/31.8.1982 στο οποίο δημοσιεύτηκε η αριθ. 
6080/82 απόφαση Νομαρχίας Εύβοιας «περί καθορισμού αιγιαλού - 
παραλίας» στη θέση ΚΥΜΑΣΙ περιοχής Μαντουδίου, που ανήκει στην 
αρμοδιότητα Δ.Ο.Υ. Λίμνης. 

Αφού στην εν λόγω περιοχή έχουν οριοθετηθεί ο αιγιαλός και η παρα¬ 
λία, θα πρέπει να οριοθετηθεί και η Ζώνη Λιμένος (Χερσαία Ζώνη) επί 
των ιδίων σχεδιαγραμμάτων. 

Η Λιμενική Επιτροπή Λίμνης έχουσα υπόψη της τα ανωτέρω καθορί¬ 
ζει και την Ζώνη Λιμένος στην περιοχή ΚΥΜΑΣΙ - Μαντουδίου, αρμο¬ 
διότητας Δ.Ο.Υ. Λίμνης, Νομού Εύβοιας ως ακολούθως: 

Η Ζώνη Λιμένος (Χερσαία Ζώνη) αρχίζει από το γράμμα Α' που συ¬ 
μπίπτει με το σταθερό σημείο της παραλίας 17, ακολουθεί Βόρεια κα¬ 
τεύθυνση μέχρι το σταθερό σημείο του αιγιαλού - παραλίας 21 (που συ¬ 
μπίπτουν), όπου τίθεται το γράμμα Β’, ακολουθεί Βορειοανατολική κα¬ 
τεύθυνση μέχρι το σταθερό σημείο αιγιαλού - παραλίας 22 όπου τίθεται 
το γράμμα Γ', ακολουθώντας την ίδια κατεύθυνση οριοθετείται με τα 


γράμματα Δ', Ε', Ζ' που συμπίπτουν στα κοινά σταθερά σημεία αιγιαλού 
- παραλίας 23, 24 και 25 όπου και περατούται η Ζώνη Λιμένος (Χερ¬ 
σαία Ζώνη). 

Κατόπιν αυτών η Λιμενική Επιτροπή Λίμνης έχουσα υπόψη της τα 
ανωτέρω, την μορφολογία του εδάφους της περιοχής, τους νόμους περί 
Λιμενικών Ταμείων και συσκεψαμένη, αποφαίνεται: 

Εγκρίνει την καθορισθείσα Ζώνη Λιμένος (Χερσαία Ζώνη) στην πε¬ 
ριοχή ΚΥΜΑΣΙ - Μαντουδίου, αρμοδιότητας ΔΟΥ Λίμνης όπως αυτή 
έχει οριοθετηθεί με τα γράμματα Α', Β’.... Ε', Ζ’ στα εκπονηθέντα παρά 
των Τεχ/κών Υπηρεσιών του Υπουργείου Οικονομικών σχεδιαγράμ¬ 
ματα, και τα οποία γράμματα Α', Ε’Ε’, Ζ’ που οριοθετούν την Ζώνη 
Λιμένος συμπίπτουν με τα κοινά σταθερά σημεία 21, 22, 23, 24 και 25 
που οριοθετούν τον αιγιαλό - παραλία επί των ιδίων σχεδιαγραμμά¬ 
των. 

Ο Πρόεδρος Η Λιμενική Επιτροπή Λίμνης Τα Μέλη 

Ο Τραμματέας 
(υπογραφές) 

